قطرین ائو صاحب‌لیگی ایله گئچیریله‌جک ۲۰۲۲ فیفا دونیا کاپینین لوگوسو بللی اولدو.
رسمی لوگو، قطرین باشکندی دوحه‌ده تشکیل اولونان پروگرام‌دا تانیدیلدی.
لوگو آیریجا فیفانین اینترنت سایتین‌دان پایلاشیلان بیر ویدئو ایله ده فوتبال‌ سئورلره سونولدو.
فیفادان وئریلن آچیقلامادا، لوگودا ایستیفاده اولونان ۸ ساییسینین، کاپ اویونلارینین اوینانیلاجاغی ۸ ایستادیومو و سونسوزلوق ایشاره‌سینی عکس ائتدیردیگی بیلدیریلدی.
۳۲ تیمین قاتیلاجاغی ۲۰۲۲ فیفا دونیا کاپی، ۲۱ نوامبر - ۱۸ دسامبر ۲۰۲۲ تاریخلرین‌ده قطرده گئچیریله‌جک.
